4-jarige verkrag en aan boom opgehang in KZNFoto: Reaction Unit South Africa Volgens Reaction Unit South Africa (Rusa) is die meisie glo Saterdag omstreeks 05:30 uit haar ouma se huis in Waterloo ontvoer, kort nadat die ouma glo die huis verlaat het om vir iemand te gaan kuier. Die ouma het met haar terugkeer gesien die kind het verdwyn en het onmiddellik mense gekry om te help soek na haar. Volgens Rusa het die soekgeselskap die meisie in ŉ nabygeleë veld gevind waar sy aan ŉ boom gehang het. Sy het nog geleef. Paramedici is na die toneel ontbied en het die meisie behandel. Sy het glo aan hulle gesê haar verkragter is aan haar bekend. Die kind is na ŉ hospitaal geneem vir verdere behandeling. ŉ Groot skare het intussen op die toneel bymekaargekom en gedreig om die verdagte te vermoor indien hulle hom opspoor. Volgens Rusa het die verdagte die kind opgehang met ŉ stuk kombers en gevlug toe hy die ouma sien aankom het. Die verdagte is volgens berigte steeds soek.